eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo es eo eo es es en es en eo eo eo en en eo es es it eo eo eo es eo eo eo eo eo eo eo eo eo eo eo en eo eo fr eo en eo eo eo eo eo eo eo eo eo eo eo eo eo eo eo eo eo es eo eo eo eo eo eo es en en eo eo eo eo eo eo eo eo eo eo eo eo eo eo eo en eo eo eo de eo eo eo eo eo eo eo eo eo eo eo eo eo eo eo en es eo eo eo eo es es es es es es eo en es es en en eo es es es es pt eo es eo es
LISTO DE ĜISNUNAJ ALIĜINTOJ AL LA 77-A HISPANA KONGRESO DE ESPERANTO
LISTA DE APUNTADOS AL 77 CONGRESO ESPAÑOL DE ESPERANTO
Programo de la AMo-Seminario en Teruelo
La 26an kaj 27an de junio 2017, tuj post la fino de la 76 Hispana Esperanto-Kongreso, disvolviĝos en Teruelo (Aragono, Hispanio) la 36-a Seminario por Aktivula Maturiĝo, kunsponsorita de Universala Esperanto-Asocio kaj Hispana Esperanto-Federacio.
Partopreno estas libera kaj senpaga. Oni tamen konsilas informi la organizantojn pri la intenco ĝin partopreni. Skribu al adreso Esta dirección de correo electrónico está protegida contra spambots. Usted necesita tener Javascript activado para poder verla.
ĈEFTEMO: "Utiligo de la Jaro Zamenhof kiel rimedo por ekstera informado kaj interna trejnado"
9,30-10,00           ENKONDUKO, PREZENTADO KAJ BONVENIGO
José Antonio del Barrio, Hispana Esperanto-Federacio
10,00-10,40        LA LITERATURO KIEL ESENCA ELEMENTO DE LA VIVO DE ESPERANTO
Zamenhof esprimis senton de komunumo per “Al la fratoj”, dum kvar jardekoj hungaroj Kalocsay, Baghy kaj Emba fortigis tiun senton, kiu poste evoluis tra la diversbranĉaj verkoj de Auld, Mattos, Miyamoto, Štimec, Steele ĝis la nuna florado de la iberoj; nacilingvaj tradukoj el esperanto konfirmas, ke nialingva literaturo diras ion valoran per si mem, diskonigindan tutmonde.
Carlo Minnaja (n. 1940), profesoro pri matematiko, historio kaj literaturo ĉe eŭropaj kaj usonaj universitatoj, aŭtoro de plurdeko da libroj kaj artikoloj, estas denaska esperantisto, membro de la Akademio de Esperanto kaj premiito pri kulturo de la itala ĉefministro (1991)
Ludoviko Zamenhof en Esperantujo asocias kun Bjalistoko. Ĝuste, ĉar la fakto, ke li naskiĝis kaj pasigis siajn infanajn jarojn en la multkultura kaj plurlingva urbo inspiris lin krei Esperanton. Tamen li kiel 14-jara knabo transloĝiĝis al Varsovio. Tie li pasigis 44 jarojn de sia vivo, tie lernis, studis, laboris kiel kuracisto kaj tie efektivigis sian ideon de la lingvo internacia. En Varsovio li ripozas eterne.
En 2017 aperis la libro “Zamenhof en Varsovio” aŭtorita de Roman Dobrzyński. Ĝi estas lia omaĝo al Zamenhof okaze de la centa mortdatreveno. La libro pretendas esti gvidilo tra la biografio de Ludoviko Zamenhof kaj lia verko – Esperanto, sed ligita kun lokoj, en kiuj li vivis, kaj homoj inter kiuj li estadis. Tiuj homoj estis ĉefe liaj familianoj – la gepatroj, gefrato, kaj gefiloj.
En 2017 oni celebris diversajn agadojn en Varsovio omaĝe al Zamenhof, kaj oni antaŭvidas pliajn, pri kiuj oni komentos kaj informos.
Roman Dobrzyński, longjara redaktoro kaj reĝisoro de dokumentaj filmoj en la Pola Televido (TVP). Li realigis centojn da televidprogramoj kaj filmoj, ĉefe pri ibero-amerikaj temoj, kaj krome publikigis ok pollingvajn librojn, el kiuj kvar koncernas Hispanion. Esperanton li ellernis en 1955 kiel mezlernejano. Sur la kampo de Esperanto-literaturo li debutis en 2003 per la libro “La Zamenhof-strato”, kiu estis eldonita en 15 lingvoj (la plej lasta la hispana). En 2017 aperis lia libro “Zamenhof en Varsovio” en la pola kaj Esperanta lingvoj okaze de la centjara datreveno de la morto de Ludoviko Zamenhof.
Agnieszka Mozer, naskita en Varsovio, esperantistino ekde 2005, ano de Pola Esperanto-Asocio, filino de Alina Mozer, la prezidantino de Varsovia filio de PEA. Kunorganizanto de JES, redakciano de Varsovia Vento radio.
12,00-12,40        ESPERANTO KIEL AKADEMIA LIBERIGILO
Tiu kontribuo celas fari skizon pri la nuntempa akademia subpremado kaj la rolo de Esperanto kiel akademia liberigilo. Ankaŭ ĝi temas pri la agadoj kiuj okazos Sevile por realigi tiun rolon. Specifa sopiro por la seminario estas faciligi la kuncelojn inter aktivuloj, universitatanoj kaj samideanoj.
Vicente Manzano-Arrondo estas profesoro pri esplorado de la homa konduto en la universitato de Sevilo; fakisto pri povo, subpremado, universitato kaj esploriloj. Li esperantiĝis antaŭ unu jaro, ĉefe por revi pri la internacia lingvo kiel liberigilo.
12,45-13,30        AKTUALO KAJ REALO DE VIKIPEDIO
Gravo de Vikipedio por la ekstera publiko, gravo de Vikipedio por Esperantujo mem, gravo de Vikipedio por la persona perfektigo kaj uzado personaj de la lingvo. Oni faros praktikon de diversaj eblaj kontribuoj, plibonigo de artikolo, kreo de nova artikolo ktp.
José María Salguero (n. 1957) estas hispana esperantisto, konata sub nomo Kani. Laŭ profesio li estas instruisto de la hispanaj lingvo kaj literaturo. Li estas aktiva membro de HEF, SATeH kaj SAT. Li kontribuis foje per artikoloj al gazetoj Boletín de HEF, Sennaciulo de SAT, Beletra Almanako, ktp.
16,00-18,00        EKSPOZICIOJ KAJ INFORMADO PRI ZAMENHOF
Komuna laborado pri iloj kaj metodoj informi pri Esperanto profitante la Jaron Zamenhof. Spertoj en diversaj landoj. Proponoj por agadoj en Hispanio.
Vizito al la urbo.
9,30-10,15           ESPERANTO KAJ LA KLASIKAJ LINGVOJ. SIMILAJ INSTRUMETODOJ, MALSAMAJ LERNOCELOJ
La maniero, laŭ kiu nuntempe oni instruas la klasikajn lingvojn ĝenerale fokuziĝas pri gramatikaj reguloj (konjugacioj, deklinacioj, ktp). Temas pri instrumetodo, kiu naskiĝis en la tiama Prusio en la deknaŭa jarcento. Kiel la latina estis instruita antaŭe? En la renesanco oni lernis ĝin per uzado de la lingvo kiel komunikilo. Hodiaŭ grupoj de instruistoj el diversaj landoj turnas sin denove al tiaj metodoj, kiuj esence ne tiel malsamas ol la rekta metodo de Esperanto. Fakte, la movado, kiu serĉas reenkonduki la instruadon de la latina kaj la greka kiel vivantaj lingvoj havas kelkajn komunajn punktojn kun la Esperanto-movado. Tamen, kiel ni vidos, la ĉefaj celoj de ambaŭ movadoj estas malsamaj.
Saioa Escobar, licenciulino en Historio kaj Klasika Filologio, estas mezlerneja instruistino de la greka kaj la latina, kaj interesiĝas pri la aplikado de la komunikaj enfokusigoj kaj la natura metodo en la instruado de ĉi tiuj lingvoj.
10,15-10,40        MERKATIKA ESPLORADO KAJ DISVASTIGADO DE ESPERANTO
Ni vidos la aplikadon de merkatiko por la esplorado pri kiel pli bone kompreni nian publikon kaj plibonigi nian disvastigadon. Ni ankaŭ ekscios pri projektpropono kiu temas pri reta disvastigado de Esperanto por organizoj.
Enric Baltasar estas internacia aktivulo por Esperanto nuntempe logxanta en Valencio kaj estrarano de TEJO respondeca pri merkatiko, landa agado, scienca kaj faka agado. Li ankaŭ estas vicprezidanto de la Kataluna E-Junularo, laboras profesie kiel retmerkatikisto, kaj finstudas Merkatikon kaj Reklamadon
11,00-11,40        LA MEMORO DE LA ESPERANTA MOVADO KLARIGATA DE ĜIAJ ĈEFROLULOJ
Nia movado enhavas plurajn homojn, kiuj ludis ŝlosilajn rolojn en historiaj eventoj. Ili gravis ne nur en Esperantujo, sed ankaŭ en la ekstera mondo. Hodiaŭ multaj el ili restas kiel kaŝitaj juveloj, malkonataj de junaj aktivuloj. Des pli da tempo pasas, ju pli la situacio urĝas. Homoj forpasas, aliaj tro maljuniĝas por memori siajn personajn travivaĵojn. Se oni ne agas nun, tia historia trezoro malaperos. Por konservi ĝin oni proponos diversajn ilojn, tiel ke iam eblos pristudi ilian vivspertojn. Oni klarigos tiujn ideojn pere de nuna esploro pri Eduardo Vivancos. En la rakonto aperos elstaraj homoj, kiel Jaume Grau Casas, Humphrey Tonkin kaj Pepe Beúnza.
Xavier Alcalde doktoriĝis pri politikaj kaj sociaj sciencoj. Li publikigis ĉapitrojn kaj fakajn artikolojn en internaciaj revuoj pri refuĝintoj, malarmado, sociaj movadoj, pacismo, lingva justeco kaj pri la historio de la Esperanta movado.
11,45-12,30        RILATO INTER LINGVO KAJ AGADO LAŬ HISTORIA, KULTURA KAJ NUNA VIDPUNKTOJ
Esperanto ne havus ŝancon disvastiĝi kaj evolui sen rekta engaĝiĝo de la lingvo-uzantoj. Ĉu tiu engaĝiĝo estas plu bezonata? Post prezentado ni malfermu diskuton.
Irek Bobrzak, el Varsovio, Pollando, laŭprofesie elektronikisto. Fondinto kaj ĉefo de la Varsovia Vento – agado, fondinto de la novjaraj eventoj: Ago-Semajno (AS) kaj Junulara E-Semajno (JES), ĉeforganizanto de la 61a IJK, kunorganizanto de la 62a kaj 65a IJKoj kaj de la 94a UK en Bjalistoko, helpanto dum multaj aliaj iniciatoj kaj eventoj.
12,30-13,15        E-KULTURO EN HISPANIO EKSTER ESPERANTUJO
Raporto pri novaj sukcesoj atingitaj de hispanaj esperantistoj en la de ili entreprenita procezo de elkatakombigo de la E-kulturo ekster Esperantujon.
Miguel Fernández (Granado, 1950) estas E-verkisto, kantisto kaj preleganto, kunfondinto de la Ibera Grupo (Ibera Skolo), aŭtoro de poemaroj, novelaroj kaj eseoj kaj tradukinto de ĉefverkoj de la hispana literaturo. Nuntempe li estas la Prezidanto de la Belartaj Konkursoj de UEA.
13,15-14,00        FERMO DE LA SEMINARIO KAJ KONKLUDOJ.
Programo de la 77 Hispana Kongreso de Esperanto
BALDAŬ DISPONEBLA / PRÓXIMAMENTE DISPONIBLE
Hispana Esperanto-Federacio invitas vin partopreni en la 77a Hispana Kongreso de Esperanto, kiu okazos de la 20a ĝis la 22a de junio, en urbo Madrido.
Vi baldaŭ povos vidi jam la programon en tiu ĉi paĝo. Oni kompreneble ankoraŭ laboras super ĝi, sed kiel kutime ĉe Hispanaj Kongresoj, ĝi estos certe riĉa, el kultura, kleriga, distra kaj turisma vidpunktoj.
La kulturo, loka kaj esperanta, havos gravan rolon.
Ni konatiĝos kun la urbo Madrido, kaj ankaŭ kun aliaj proksimaj, ege interesaj el arkitektura kaj historia vidpunkto.
Kompreneble, ne mankos prelegoj, babiladoj, ekspozicioj, kursoj, ktp.
La organizantoj ankaŭ programis aliajn agadojn en la tagoj antaŭ aŭ post la kongreso mem, por tiuj kiuj povos profiti la vojaĝon por resti pli da tempo en la urbo. Ili aperos en la paĝo de la programo. Oni specife povas rekomendi la kunvenon por novaj esperantistoj kaj kongresanoj.
Kontaktu la organizantojn ĉe la adreso Esta dirección de correo electrónico está protegida contra spambots. Usted necesita tener Javascript activado para poder verla., por ajna dubo aŭ sugesto.
Jubileo de Kajto en 2017
Dum la 76a Hispana Esperanto-Kongreso en Teruel okazos eksterordinara jubilea koncerto de Kajto Kvarope.
Jes, Kajto komenciĝis kvarope en 1987,....poste daŭrigis en du grupoj (Kajto duope kaj Kapriol'), ...kaj nun en 2017 ili jubileos kvarope dum la teruela E-Kongreso.
Ankie, Nanne, Marita kaj Marian ege ĝojas anonci la 30-jaran Jubileon de Kajto kaj invitas vin partopreni en sia koncerto dum la 76a HEK en Teruel, inter la 23a kaj la 25a de junio, 2017.
Unuafoje en Hispanio vi povos ĝui la kantojn de la mita Kajto, ree kvarope.
Aliĝu al la 76a Hispana Esperanto-Kongreso, venu al Teruel: la geamantoj, Kajto Kvarope kaj cento da amikoj atendas vin.
Kelkaj faktoj kaj informoj pri Kajto
La 4 originalaj membroj de 'Kajto' - Ankie van der Meer, Marian Nesse, Marita Kruijswijk kaj Nanne Kalma - komencis provludi siajn nov-verkitajn Esperant-lingvajn kantojn en 1987.
Dum la printempo de 1988 ili koncertis por la unua fojo en Frislando kaj poste ili koncertis dum la UK en Roterdamo.
En 1989 - dum la UK en Brajtono - ili prezentis la KD-on 'Kajto', la unuan Esperanto-KD iam en la mondo.
Dum la jaroj kiuj sekvis, Kajto turneis kaj koncertis en multaj landoj, ne nur en Eŭropo tamen ankaŭ en Kanado kaj aperigis novajn KD-ojn: 'Procesio Multkolora' (1991), 'Tohuvabohuo' (1993), 'Masko' (1999) kaj 'Lokomotivo, rulu nun' (2004).
En 2004 la 'FAME Kulturpremio' estis aljuĝita al 'Kajto' por ĝia kontribuaĵo al la Esperanta muzik-kulturo.
De ĉ. 2007 Kajto pli kaj pli estis dividita en du duoj, kiuj volis esplori novajn vojojn: Marian kaj Marita fondis la novan grupon Kapriol' kaj Nanne & Ankie kontinuis uzi la nomon Kajto por ilia Esperanta repertuaro.
Kaj de Kapriol' 2 Esperantlingvajn KD-ojn estis eldonitaj kaj de Nanne & Ankie 'Kajto Duope' (2011) kaj 'Kajto Flugas' (2015).
Nun, por celebri la 30-jaran jubileon en 2017 la 2 duoj decidis denove prezenti sin kune kiel 'Kajto Kvarope'.
La legendo de la Geamantoj de Teruel
Dum la jaro 2017, Teruel solenos la okcentan datrevenon de la legendo de la Geamantoj de Teruel. Oni supozas ke estis dum la jaro 1217 kiam la amrakonto de du junaj geteruelanoj tragike finiĝis antaŭ ol ĝi komenciĝis. Tiu ĉi legendo, la plej fama de tiu regiono kaj konata en la tuta Hispanio, taŭgu kiel enkonduko por la Hispana Kongreso de Esperanto, kiu okazos ĝuste en Teruelo inter la 23a kaj 25a de junio.
Ĉiuj legendoj havas iom da realeco. Ĉiuj historiaj studoj inkludas iomete da fantazio. Estas konvene ke ni apartigu tiujn du aspektojn: Unue ni legos la belan legendon kaj ni kredos ĝin. Poste, ni agos tiel, kiel seriozaj historiistoj, kaj analizos la realajn datumojn.
Bonvolu veni kun mi al la komenco de la dektria jarcento. La juna kaj tre bela teruelanino Izabela de Sekura estis filino de riĉa komercisto. Iutage, la ĉarma Diego de Marcilla kruciĝis kun ŝi en la merkato kaj unuavide amo naskiĝis inter ili. Dirite, farite, ili fianĉiĝis. Sed Diego estis malriĉa (la senfina problemo pri la sociaj malegalecoj) kaj la patro de Isabel neis al ili sian benon, ĝis Diego kapablu plibonigi substance sian ekonomian situon. Diego petis al Izabela ke ŝi atendu lin dum kvin jaroj. Li promesis al ŝi reveni sufiĉe riĉa tiel, kiel necese por peti ŝian manon.
Dum Diego bataladis la maŭrojn, atingante famon kaj riĉecon, la patro de Izabela decidis ŝin edzinigi kun riĉulo Petro de Azagra. La kvin jaroj estis jam pasitaj kaj, mankante novaĵojn pri Diego, Izabela devis akcepti Petron kiel edzo.
Kiam Diego revenis Teruelon, li trovis ke en la urbo ĵus estis festita granda nupto. Li terurita konstatis ke precize estis lia amatino kiu ĵus geedziĝis. La dialogo inter Diego kaj Izabela, kvankam okazita en la nupta dormoĉambro, limiĝis nur al malmultaj frazoj, ĉastaj sed pasiaj: "Kisu min, mia amo, aŭ mi mortiĝos"; "Mi ne volas, mi apartenas al aliulo". Kaj Diego falis senviva.
La sekvan tagon okazis la funebraĵoj de Diego, kies korpo estis aranĝita sur katafalko en la preĝejo de Sankta Petro. Vualita virino, Izabela, alproksimiĝis por kisi lin, kaj tiu kiso kaŭzis ŝian morton.
Tiel impresitaj restis la du familioj, ke ili decidis entombigi la du korpojn kune en la ekzakta loko kie ili mortis. La jaro estis 1217. Diego kaj Izabela ankoraŭ amas unu la alian –mortitaj sed ĉiutage pli enamiĝintaj- post 800 jaroj. Ĉi tiu rakonto estas belega, ĉu ne?
Mi provos ke la historiaj datumoj ne forprenos romantikismon el tiel bela legendo.
En 1553 du korpoj estis trovitaj en la kapelo de “San Cosme y San Damián”, en la preĝejo de Sankta Petro, posedaĵo de la familio Marcilla. La kadavroj estis elmontritaj kaj denove enterigitaj.
Estas nedubebla fakto ke la historio pri la Geamantoj cirkulis kiel legendo aŭ kiel vera historio en Teruel dum la komenco de la deksepa jarcento. En 1619, la poeto kaj notario Joan Yagüe de Salas eldonis poemon titolita "Tragika Epopeo" bazita sur tiu rakonto. Poste, kiel notario kiu li estis, li ordonis elterigi kaj eksponi la korpojn kaj publikigis "Notarian Protokolon" en kiu atestis pri dokumento, datita en 1555, kiu certigis la malkovron de la korpoj kaj iliaj identecoj. La teruela historiisto Fernando López Rajadel kredas ke ĉio devenas el trompaĵo farita de membroj de la Marcilla familio, kiu inventis la rakonton por tiumaniere laŭdi lian ĉaston. Li kredas ke ili enskribis la historion en familian kodekson de komence de la dekkvara jarcento. Alia eblo estas ke ĉiu estis kreaĵo fare de Yagüe de Salas, por iel reklami lian verkon.
La legendon oni ripetadis en literaturo, arto kaj muziko: Tirso de Molina, Hartzenbusch, Juan Muñoz Degrain, Tomás Bretón… Kaj la korpoj estis elmontritaj laŭ diversaj manieroj: starante, kuŝitaj, videblaj, ĉe pavilono, en ŝranko, kovritaj, ktp. Ĉirkau 1955, Juan de Ávalos skulptis la nunan alabastran sarkofagon. En la jaro 2005 estis inaŭgurita la nova konstruaĵo kiu enhavas la maŭzoleon, aneksita al la preĝejo de Sankta Petro.
Scienco respektas nenion: En 2004 oni faris la datadon de la restaĵoj; du homoj kiu mortis komence de la dekkvara jarcento. Ili mortis almenaŭ cent jarojn post la morto de la Geamantoj.
La Festo de la Geamantoj
Nun ni devas ripozi, forgesi realon kaj denove mergi nin en la atmosferon de Teruel dum la dektria jarcento. Kiam la tria semajfino de februaro alvenas, la teruelanoj freneziĝas pro amo: ni serioze kredas nian propran rakonton, kaj ni vivas la historion de la geamantoj. Rimarku ke mi ne diris "ni rekreas ilian historion" sed "ni vivas ĝin": ni ĝin sentas, ni ridas kaj ploras kiel la prateruelanoj faris, ni ĵuras eternan amon ŭnu al alia kaj ni ŝtelas kisojn al la vivo kaj al la morto. Kaj tio ĉio, ĉiujare, nepre.
Ĉio komenciĝis en 1997, kiam malgranda trupo de aktoroj decidis rekrei la historion de la amantoj en la stratoj, vestitaj kun mezepokaj kostumoj. La nova festo tiel kreskis ke ni povus diri ke Teruel malaperas dum kelkaj tagoj. Ni iras al la estinteco, ni fariĝas mezepoka urbeto. Se vi venus dum tiuj tagoj, vi estos bonvena, sed bonvolu ne forgesi ke vi neniam trovos nin. En nia loko estos strangaj homoj de la pasinteco. Anstataŭ Teruel, vi trovos urbon el la dektria jarcento.
Kaj kiu ne volas reveni al la estonto.
La 77a Hispana Kongreso de Esperanto
Programo de la 77a Hispana Kongreso de Esperanto
Lerni, ekzameniĝi kaj instrui
RT @heraldoes: DÍA EUROPEO DE LAS LENGUAS | ¿Se practica en Aragón el esperanto? https://t.co/p2tnrnVGO6 #lenguas #esperando #HeraldoTV htt…
Vídeo: El #esperanto en Aragón. En el Día Europeo de las Lenguas https://t.co/6WA7PWOjYj Vía @heraldoes #DELenguas
Número 40 del Boletín Electrónico de la Federación Española de #Esperanto, la #Bitbulteno. https://t.co/2I70GNADxp Abónate para recibirlo
Centenario del fallecimiento de Émile Boirac, primer presidente de la Academia de #Esperanto y padre del "dejà`vu"… https://t.co/oK9EWVc1hb
En nia retejo: Komenciĝas preparlaboroj por la kongresoj 2018 https://t.co/IN7MCbAFsl #Esperanto
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.